wickkiey/tamil-wikipedia-markdown huggingface dataset:
# ஜே. கே. கே. நடராஜா மருந்தக கல்லூரி


**ஜே. கே. கே. நடராஜா மருந்தக கல்லூரி** என்பது ஜே. கே. கே. ரங்கம்மாள் அறக்கட்டளையின் கீழ் செயல்படும் தமிழ்நாடு டாக்டர் எம். ஜி. ஆர் மருத்துவப் பல்கலைக்கழகத்தால் அங்கீகரிக்கப்பட்ட தமிழகத்தின் குமாரபாளையத்தில் இயங்கிவரும் தனியார் மருந்தக கல்லூரி ஆகும்.  

## வரலாறு
ஜே. கே. கே. ரங்கம்மாள் அறக்கட்டளையானது 1969 ஆம் ஆண்டில் கொடைவள்ளல் திரு. ஜே. கே. கே. நடராஜா அவர்களால் தோற்றுவிக்கப்பட்டது, பொறியியல், மருந்தக கல்லூரி, பல் மருத்துவகல்லூரி, செவிலியர் கல்லூரி, கலை மற்றும் அறிவியல் கல்லூரி, மேல்நிலை பள்ளி மற்றும் தொடக்கபள்ளி ஆகியவற்றை அவற்றின் கீழ் துவக்கப்பட்டு நடத்தி வருகிறது.  
ஜே. கே. கே. நடராஜா மருந்தக கல்லூரியானது ஏஐசிடிஇ, புதுதில்லியின் அங்கீகாரமும், பார்மசி கவுன்சில் ஆஃப் இந்தியா, புதுதில்லியின் அங்கீகாரமும், தமிழ்நாடு டாக்டர் எம். ஜி. ஆர் மருத்துவப் பல்கலைக்கழகம், சென்னையின் அங்கீகாரமும் அமையப்பெற்றுள்ளது.  

## படிப்புகள்
**இளநிலை படிப்புகள்**  
- Bachelor of Pharmacy - பயிற்சி காலம் : 4 வருடங்கள்
- Bachelor of Pharmacy (Lateral Entry) - Duration : 3 வருடங்கள்

**முதுநிலை படிப்புகள்**  
- Master of Pharmacy - பயிற்சி காலம் : 2 வருடங்கள்
- பிரிவு I – Pharmaceutics
- பிரிவு II – Pharmaceutical Chemistry
- பிரிவு IV – Pharmacology
- பிரிவு VI – Pharmaceutical Analysis
- பிரிவு VII – Pharmacy Practice

- Pharm.D (Doctor of Pharmacy)
இப்படிப்பு 6 வருட பயிற்சி காலம் கொண்ட மருந்தகத்தின் மருத்துவருக்கானதாகும், தகுதி பனிரெண்டாம் வகுப்பு  

## வெளிப்புற இணைப்புகள்
- ஜே. கே. கே. நடராஜா மருந்தக கல்லூரி
- 
- 
- 

## அதிகாரபூர்வ இணையதளம்
- ஜே. கே. கே. நடராஜா மருந்தக கல்லூரி
# உயிர்ப்பாதை விரைவுவண்டி

**உயிர்ப்பாதை விரைவுவண்டி** அல்லது **ஜீவன் ரேகா எக்ஸ்பிரஸ்** ( **Lifeline Express** or **Jeevan Rekha Express) ** என்பது இம்பாக்ட் இந்தியா அறக்கட்டளை நடத்தும் ஒரு தொடர்வண்டி மருத்துவமனை ஆகும். இது இம்பாக்ட் யுகே என்னும் சர்வதேச தொண்டு நிறுவனத்தால், இந்தியப் பெருநிறுவனங்கள் மற்றும் தனிநபர்களின் நிதியுதவியால் உருவாக்கப்பட்டு,  இந்திய இரயில்வே மற்றும் சுகாதார அமைச்சகம் ஆகியவற்றின் ஒத்துழைப்பால் வளர்க்கப்பட்டது. இது 1991 சூலை 16 இல் தொடங்கப்பட்டு, மும்பை விக்டோரியா தொடர்வண்டி நிலையத்தில் இருந்து புறப்பட்டது. 2010 ஆம் ஆண்டு வரை இதன் பணிகளினால் கிட்டத்தட்ட 120 திட்டங்கள் நிறைவு செய்யப்பட்டு, 600,000 கிராமப்புற இந்திய மக்களுக்கு உதவியுள்ளது.  

## குறிக்கோள்
மருத்துவ வசதிகள் இல்லாத இந்திய குக்கிராமங்களுக்கு மருத்துவ சேவை அளிப்பதைக் குறிக்கோளாகக் கொண்டு இந்த நடமாடும் மருத்தவமனை தொடங்கப்பட்டது. மருத்துவ சிகிச்சைக்காக நகரங்களுக்கு வந்து போக வாய்ப்பும் வசதியும் இல்லாத கிராம மக்களுக்கு தரமான பரிசோதனைகள், அறுவைச் சிகிச்சைகள் போன்ற பல மருத்துவ்வசதிகள்  இந்திய இரயில்வே வழியாக கிடைக்க இந்த தொடர்வண்டி மருத்துவமனை செயல்படுகிறது. இந்த மருத்தவுமனையில் உலகத்தரமிக்க ஆய்வுக் கருவிகள், பரிசோதனை நிலையம், மருத்துர்கள் ஊழியர்கள் போன்றோர் தங்க இடம் போன்றவை உண்டு.  

## சேவைகள்
லைஃப்லைன் எக்ஸ்பிரஸ் பலவகையான மருத்துவ சேவைகளை வழங்குகிறது  

- எலும்புமுறிவு மருத்துவத்தில் எலும்பு முறிவு சீர்செய்தல், போலியோ போன்ற குறைபாடுகளுக்கு சிகிச்சை.
- கண்மருத்துவம், எ.கா. கண் புரை நோய் அறுவைச் சிகிச்சை, கண்ணாடி வழங்குதல் போன்றவை.
- செவிப்புல மருத்துவத்தில், கேட்கும் திறண் இழந்தவர்களுக்கு செவிப்புலனை மீட்டகும் அறுவைச் சிகிச்சை போன்றவை.
- ஒட்டறுவைச் சிகிச்சையில் உதடுகளைச் சரிசெய்தல் போன்றவை.
- கை கால் வலிப்பு  பற்றிய ஆலோசனை மற்றும் மருத்துவம்
- மருத்துவ ஆலோசனை மற்றும் மருத்துவ வழிகாட்டல்.
- நோய்த்தடுப்பு  மற்றும் பிற தடுப்பு நடவடிக்கைகள்.
- ஊட்டச்சத்து மதிப்பீடு மற்றும் சேவைகள்.
- கிராமப்புற மற்றும் அரை நகர்ப்புற பகுதி மக்களிடையே சுகாதார விழிப்புணர்வை மேம்படுத்துதல்

இந்த வண்டி நாட்டின் பல்வேறு பகுதிகளுக்கு பயணிக்கிறது, குறிப்பாக கிராமப் புறங்களுக்கும், நலவாழ்வு வசதிகள் குறைந்த பகுதிகளுக்கும், இயற்கைப் பேரழிவுகளால் பாதிக்கப்பட்ட பகுதிகள் போன்றவற்றிற்கு செல்கிறது. மேலும் இது ஒவ்வொரு இடத்திலும் 21 முதல் 25 நாட்கள் தங்கி மருத்துவ வசதிகளை (சாதாரண மற்றும் முக்கிய அறுவை சிகிச்சை) உள்ளூர் மக்களுக்கு  அளிக்கிறது. இது தொடங்கப்பட்ட 1991 முதல் தற்போதுவரை இயங்கி வருகிறது.
# வெடிமருந்து சதித்திட்டம்



1605ஆம் ஆண்டு **வெடிமருந்து சதித்திட்டம் ** (*Gunpowder Conspiracy*) இங்கிலாந்து, இசுக்காட்லாந்து மன்னராட்சிகளின் அரசரான இங்கிலாந்தின் முதலாம் ஜேம்சு மற்றும் இசுக்காட்லாந்தின் ஆறாம் ஜேம்சைக் கொல்ல மேற்கொள்ளப்பட்ட சதியாகும். இது **வெடிமருந்து தேசத்துரோகம்** (*The Powder Treason*) எனவும் அழைக்கப்படுகின்றது. கத்தோலிக்க குழுவொன்று நாடாளுமன்றக் கூட்டத்தின் முதல்நாள் நவம்பர் 5, 1605 அன்று இரண்டு அவைகளும் கூடும் வெஸ்ட்மின்ஸ்டர் அரண்மனையை வெடிவைத்துத் தகர்க்கத் திட்டமிட்டனர். இது நிறைவேறியிருந்தால் அரசரும் சீர்திருத்தத் திருச்சபையைச் சேர்ந்த பல பிரபுக்களும் கொல்லப்பட்டிருப்பர்.  

சதியாளர்கள் அரசக் குழந்தைகளைக் கடத்தவும் திட்டமிட்டிருந்தனர். இங்கிலாந்தின் நடுநிலங்களில் பரவலான புரட்சியை முன்னெடுக்கவும் திட்டமிட்டிருந்தனர்.
# அனானி (குழு)

**அனானி** (*Anonymous*) என்பது பரவலாக பன்னாட்டளவில் செயல்படும் கொந்து செயற்பாட்டாளர் குழு ஆகும். இது பல்வேறு அரசாங்கங்கள், அரசு நிறுவனங்கள் மற்றும் அரசு முகமைகள்,  கூட்டு நிறுவனங்கள் மற்றும் சர்ச் ஆஃப் செயிண்டாலஜி ஆகியவற்றிற்கு எதிராக இணையத்தில் நடத்திய சேவை மறுப்புத் தாக்குதல்களுக்காக பரவலாக அறியப்படுகிறது.  

அனானி 4சான் (4chan) படச்சுருள் மூலமாக 2003  இல் தொடங்கப்பட்டது.  பல இயங்கலை மற்றும் முடக்கலை சமூகப் பயனர் கருத்துடன் எண்ணியலில் உலகளாவிய மூளையாக  இயங்கும் ஒரு குழுவாகும். அனானி உறுப்பினர்கள் கிராஃபிக் நாவல் மற்றும் படமான வீ ஃபோர் வென்டேட்டா<nowiki/>வில்  சித்தரிக்கப்பட்ட பாணியிலான கய் ஃபாக்கெஸ் முகமூடி அணிந்ததவர்களாக பொதுமக்களிடையை தங்களைக் காட்டிக்கொள்கின்றனர். பெரும்பாலும் இது மாறுவதில்லை, கூட்டங்களில் சிலர் நன்கு அறியப்பட்ட முகமூடியைப் பயன்படுத்தாமல் தங்கள் முகத்தை மறைக்க விரும்புகிறார்கள்.  

அதன் துவக்க வடிவில், பரவலான ஒரு இயங்கலை சமூகமாக, ஒருங்கிணைந்த முறையில் செயல்படுவதன் மூலம், அவை பொதுவாக ஒப்புக் கொண்ட தமது குறிக்கோளை நோக்கிய செயல்பாட்டைக் கொண்ட இது பெரும்பாலும் "எல்ஓஎல்" என்று குறிப்பிடப்படுகிறது.  

=
# இராபர்ட்டு கேட்சுபி



**இராபர்ட்டு கேட்சுபி ** (*Robert Catesby*, பிறப்பு மார்ச்சு 3, 1572 முன்பில்லை, இறப்பு நவம்பர் 8, 1605) 1605ஆம் ஆண்டில் தோல்வியில் முடிந்த வெடிமருந்து சதித்திட்டத்தை தீட்டிய ஆங்கில கத்தோலிக்க குழுவின் தலைவராக இருந்தவர்.  

வார்விக்சையரில் பிறந்தகேட்சுபி அருகிலுள்ள ஆக்சுபோர்டில் கல்வி கற்றார். அவரது குடும்பம் முதன்மையான ஆங்கிலத் திருச்சபைக்கு எதிரான கத்தோலிக்கர்கள். அக்காலத்தில் பல்கலைக்கழகத்தில் படிப்பதாயிருந்தால் மன்னரே இங்கிலாந்து திருச்சபையின் முதன்மையானவர் என்று உறுதிமொழி (*Oath of Supremacy*) எடுக்க வேண்டியிருந்தது. ஆங்கிலத் திருச்சபையை எதிர்த்ததால் இந்த உறுதிமொழியை எடுக்க விரும்பாது பட்டப்படிப்பை முடிக்காமலே கல்லூரியை விட்டார். 1593இல் அவர் சீர்திருத்த திருச்சபைப் பெண்ணைத் திருமணம் செய்து கொண்டார். இவர் மூலம் இரண்டு ஆண் மகவுகளையும் பெற்றார். தனது தந்தையும் மனைவியும் இறந்த பின்னர் மீண்டும் கத்தோலிக்கத்திற்குத் திரும்பினார். 1601இல் எசெக்சு புரட்சியில் பங்கேற்றார். அதனால் சிறை பிடிக்கப்பட்டு அபராதம் விதிக்கப்பட்டார்.
# வார்ப்புரு:Infobox UNESCO World Heritage Site


| decat = yes  
|bodyclass = vcard  

|titleclass = category  
|title = <includeonly>|''|}}}}</includeonly>  

|aboveclass = fn org  
|abovestyle = padding:0.2em;background:#ddd;  
|above = <includeonly>யுனெசுக்கோ உலகப் பாரம்பரியக் களம்</includeonly>  

|imagestyle = -top: #aaa solid;padding-top:0.4em;  
|image = |size=}|upright=}|alt=}}}  

|caption = } |}}}}}  

|headerstyle = background-color: #e7dcc3;  
|header1 = <includeonly></includeonly>  

|labelstyle = padding-:0.3em;  

|label2 = அலுவல்முறைப்&nbsp;பெயர்  
|data2 = }}  
|label3 = அமைவிடம்  
|data3 = }}  
|label4 = பகுதி  
|data4 = }}  
|label5 = உள்ளடக்கம்  
|data5 = }}  
|label6 = கட்டளை விதி  
|class6 = category  
|data6 = }}  
|label8 = உசாத்துணை  
|data8 =  
|label10 = <span>UNESCO region</span>  

|label14 = பதிவு  
|data14 = | <small>(|Unknown}} }} அமர்வு)</small>}}  
|label16 = விரிவுகள்  
|data16 = }}  
|label18 = அழியும்நிலை  
|data18 = }}  

|label22 = பரப்பளவு  
|class22 = category  
|data22 = }}  
|label24 = Buffer&nbsp;zone  
|class24 = category  
|data24 = }}  
|label26 = Website  
|class26 = category  
|data26 = }}  
|label27 = ஆள்கூறுகள்  
|data27 = }}  

| data28 = }}  
|data30 = }}  
|coordinates=}}  
|float=relief=}|width=}|default_width=250|=infobox  
|caption=<div>.}}}}</div>}}}}  
}}<noinclude></noinclude>
# மனோரதம்


***மனோரதம்*** 1955 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும்.  
1954 ஆம் ஆண்டு வெளியான *நடசேகரா* (natāśēkhara) என்ற கன்னடத் திரைப்படத்தின் மொழிமாற்றுப் படமாகும். சி. வி. ராஜு இயக்கத்தில் வெளியான இத்திரைப்படத்தில் கல்யாண் குமார், வித்யாவதி, சந்தியா மற்றும் பலர் நடித்துள்ளனர். இத்திரைப்படத்தின் வசனம், பாடல்களை எழுதியவர் தஞ்சை ராமையாதாஸ்.
# அபு சிம்பெல் கோயில்கள்


**அபு சிம்பெல் கோயில்கள்** தெற்கு எகிப்தில், சூடானின் எல்லையை ஒட்டிக் காணப்படும் நூபியா பிரதேசத்தில் **அபு சிம்பெல்** என்னும் இடத்தில் உள்ள இரண்டு பாரிய பாறைக் கோயில்களைக் குறிக்கும். இக்கோயில்கள், அஸ்வான் நகரத்திற்கு தென்மேற்கே 230 கிலோமீட்டர் தொலைவில் (சாலை வழியாக 300 கிலோமீட்டர்) நாசர் ஏரியின் மேற்குக் கரையில் அபு சிம்பெல் எனுமிடத்தில் அமைந்துள்ளன. இக்கோயில் தொகுதி, நூபிய நினைவுச் சின்னங்கள் என அறியப்படும் யுனெசுக்கோ பாரம்பரியக் களத்தின் ஒரு பகுதியாகும். மேற்படி பாரம்பரியக் களம் அபு சிம்பலில் இருந்து அசுவானுக்கு அருகில் உள்ள பிலே வரையுள்ள பகுதிகளை உள்ளடக்குகிறது.  

கிமு 13 ஆம் நூற்றாண்டில், புது எகிப்து இராச்சியத்தை ஆண்ட 19-ஆம் வம்ச பார்வோன் இரண்டாம் ராமேசசுவின் ஆட்சிக் காலத்தில், மலை முகப்புப் பாறைகளில் இந்த இரட்டைக் கோயில்கள் முதன் முதலாகக் குடையப்பட்டன. இக்கோயில்கள், அரசருக்கும், அரசி நெபர்தரிக்கும் அழியா நினைவுச் சின்னமாக அமைவதுடன், அரசர், காடேசுச் சண்டையில் பெற்ற வெற்றியையும் நினைவு கூர்கின்றன. இங்குள்ள அரசரினதும், அரசியினதும் பாரிய சிற்பங்கள் அடையாளச் சின்னங்களாக ஆகியுள்ளன.  

இக்கோயில்கள் 1968 ஆம் ஆண்டில் அவற்றின் இடத்திலிருந்து, அசுவான் உயர் அணை நீர்நிலைக்கு மேலாக இருக்கும்படி செயற்கையாக அமைக்கப்பட்ட குன்று ஒன்றுக்கு முழுமையாக இடமாற்றம் செய்யப்பட்டது. நைல் ஆற்றுக்குக் குறுக்காகப் பாரிய அசுவான் உயர் அணை கட்டப்பட்டு நாசர் ஏரி உருவாக்கப்பட்டபோது கோயில்கள் ஏரிக்குள் அமிழ்வதைத் தடுப்பதற்காகவே இந்த இடமாற்றம் தேவைப்பட்டது.  

## வரலாறு
இக்கோயில் தொகுதியின் கட்டுமானம் ஏறத்தாழ கிமு 1264 இல் தொடங்கியது. இக்கட்டுமான வேலைகள் கிமு 1244 வரை 20 ஆண்டுகள் நீடித்தது. "அமுனால் விரும்பப்படும் ராமேசஸ் கோயில் என அறியப்பட்ட இக்கோயில் தொகுதி, இரண்டாம் ராமேசசுவின் நீண்ட ஆட்சிக் காலத்தில் நூபியாவில் கட்டப்பட்ட ஆறு கோயில்களுள் ஒன்று. இவற்றின் நோக்கம் எகிப்தின் தெற்கில் இருந்த அயல் நாடுகளுக்கு எகிப்தின் மேன்மையை எடுத்துக்காட்டுவதும், அப்பகுதியில், எகிப்திய மதத்தின் நிலையை வலுப்படுத்துவதும் ஆகும்.  

காலப்போக்கில் இக்கோயில்கள் அவற்றின் பயன்பாட்டை இழந்து மணலால் மூடப்பட்டன. கிமு ஆறாம் நூற்றாண்டளவில், முதன்மைக் கோயிலில் இருந்த சிலைகளின் முழங்கால் அளவுக்கு மணல் மூடியிருந்தது. 1813 ஆம் ஆண்டில் சுவிட்சர்லாந்து நாட்டவரான கீழைத்தேய ஆய்வாளர் யோன்-லூயிசு புர்க்கார்ட் என்பவர் கோயிலின் மேற்பகுதி அலங்காரப் பட்டைகளைக் கண்டுபிடிக்கும் வரை கோயில்களை எல்லோரும் மறந்துவிட்டிருந்தனர். புர்க்கார்ட் இதுபற்றி இத்தாலிய ஆய்வாளரான கியோவன்னி பெல்சோனி என்பவருடன் பேசினார். கியோவன்னி அவ்விடத்துக்குச் சென்றும் அவரால், கோயிலுக்குச் செல்லும் நுழைவழியை அகழ்ந்து அறிய முடியவில்லை. 1817 இல் மீண்டும் அப்பகுதிக்கு வந்த பெல்சோனி கோயிலுக்குள் நுழைவதில் வெற்றி கண்டார். அக்காலத்திய கோட்டுரு வரைபடங்களுடன் கூடிய இக்கோயில்கள் தொடர்பான விரிவான விளக்கத்தை எட்வார்டு வில்லியம் லேன் என்பவரின் *எகிப்து பற்றிய விளக்கம்* (Description of Egypt) (1825-1828) என்னும் நூலில் காணலாம்.  

இவ்விடத்துக்கு "அபு சிம்பெல்" என்னும் பெயர் வந்த வரலாறு குறித்துச் சுற்றுலா வழிகாட்டிகளில் காணப்படும் கதையின் படி, "அபு சிம்பெல்" என்னும் சிறுவன் மணல் இடன் பெயரும் காலங்களில் இக்கோயில் கட்டிடப் பகுதிகளைக் கண்டிருப்பதாகவும், அவனே தொடக்ககால ஆய்வாளருக்கு வழி காட்டியதாகவும் சொல்லப்படுகிறது. இச்சிறுவனின் பெயரையே அவர்கள் இவ்விடத்துக்கு வைத்தனர்.  
## படக்காட்சிகள்
இரண்டாம் ராமேசஸ் கோயில்கள்
# பந்தியன், ரோம்


**பந்தியன்** என்பது, இத்தாலியின் ரோம்நகரில் உள்ள முன்னைய ரோமக் கோயிலும் தற்போதைய கிறித்தவத் தேவாலயமும் ஆகும். இது, அகசுத்தசின் ஆட்சிக் காலத்தில் (கிமு 27 – கிபி 14) மார்க்கசு அக்ரிப்பாவினால் கட்டுவிக்கப்பட்ட கோயில் இருந்த இடத்தில் கட்டப்பட்டது. தற்போதைய கட்டிடத்தை கிபி 126 ஆண்டை அண்டி பேரரசன் ஆட்ரியன் (Hadrian) கட்டிமுடித்திருக்கலாம் எனக் கருதப்படுகிறது. ஆட்ரியன் புதிய கட்டிடத்தைக் கட்டியபோது அக்ரிப்பாவின் முன்னைய கல்வெட்டை அப்படியே விட்டுவைத்ததால், பழைய கட்டிடம் தீயால் அழிந்த பின்னர் புதிய கட்டிடத்தைக் கட்டிய காலம் தொடர்பில் குழப்பம் ஏற்பட்டதுடன், புதிய கட்டிடத்தின் காலம் எது என்பதையும் துல்லியமாக அறிய முடியவில்லை.  

பந்தியன் வட்டமான தள வடிவம் கொண்டது. முகப்பில், கூரையின் முக்கோணத் தலைக்கட்டுப் பகுதியைத் தாங்கி நிற்கும் கருங்கல்லாலான பெரிய கொறிந்தியத் தூண்களைக் கொண்ட முக மண்டபம் காணப்படுகின்றது. செவ்வக வடிவான இடைகழி ஒன்று முக மண்டபத்தையும் வட்ட மண்டபத்தையும் இணைக்கின்றது. வட்ட மண்டபம் ஒரு குவிமாடக் கூரையைக் கொண்டுள்ளது. இக்குவிமாடக் கூரையின் நடுவில் ஒரு வட்ட வடிவமான துளை உள்ளது. இதனால், இப்பகுதியில் வட்ட மண்டபம் ஆகாயத்துக்குத் திறந்துள்ளது. இக்கட்டிடம் கட்டி ஏறத்தாழ இரண்டாயிரம் ஆண்டுகள் ஆகிய போதும், இன்றும் இதன் குவிமாடமே உலகின் மிகப்பெரிய வலுவூட்டப்படாத காங்கிறீட்டுக் குவிமாடம் ஆகும். மேற்குறிப்பிட்ட துளையின் உயரமும், கட்டிடத்தின் உள்விட்டமும் சமமானவை (142 அடி (43 மீட்டர்)).  

இதன் வரலாற்றுக் காலம் முழுவதும் இது பயன்பாட்டில் இருந்ததால், பண்டைய உரோமக் காலத்தைச் சேர்ந்த சிறப்பாகப் பாதுகாக்கப்பட்டுள்ள கட்டிடங்களுள் இதுவும் ஒன்று. ஏழாம் நூற்றாண்டில் இருந்து பந்தியன், புனித மேரிக்கும் வேத சாட்சிகளுக்கும் அர்ப்பணிக்கப்பட்ட தேவாலயமாக இருந்து வருவதுடன், "சாந்த மரியா ரொட்டொண்டா" என அழைக்கப்பட்டும் வருகிறது. இதன் முன்னால் உள்ள சதுக்கம் "பியாசா டெல்லா ரொட்டொன்டா" என அழைக்கப்படுகின்றது. பந்தியன் அரசாங்கச் சொத்து ஆகும். இது இத்தாலியின் பண்பாட்டு மரபுரிமை, சுற்றுலாத்துறை அமைச்சின் மேலாண்மையில், "போலோ மியூசியேல் டெல் லாசியோ" வினூடாகப் பேணப்பட்டு வருகின்றது. 2013 ஆம் ஆண்டில் இதைப் பார்க்க ஆறு மில்லியன் மக்கள் வந்துள்ளனர்.  

முன்னால், வழமையான கோயில்களின் முக மண்டபத்தைக் கொண்ட பந்தியனின் குவிமாடத்தோடு கூடிய வட்டமான பெரிய உள்ளறை உரோமக் கட்டிடக்கலையில் தனித்துவமானது. செந்நெறிக்காலப் பாணிகள் மீண்டும் புழக்கத்துக்குக் கொண்டுவரப்பட்டபோது இது ஒரு முன்மாதிரி ஆனதுடன், இதைப் பிற்காலக் கட்டிடக் கலைஞர்கள் பல தடவைகள் தமது கட்டிடங்களில் பிரதிபண்ணினர்.  

## அமைப்பு
கட்டிடத்துக்குள் செல்வதற்குத் தொடக்கத்தில் படிகள் அமைக்கப்பட்டிருந்தன. பிற்காலத்தில் முகமண்டபத்துக்கு அருகில் உள்ள நிலம் உயர்த்தப்பட்டுப் படிகள் இல்லாமல் ஆக்கப்பட்டன.  

ஒரு காலத்தில் தங்க முலாம் பூசப்பட்டிருந்த உள்ளறைக்குச் செல்லும் வெண்கலக் கதவு பந்தியனின் தொடக்ககாலக் கதவு அல்ல. நிலைகளைவிட மிகச் சிறிதாக உள்ள தற்போதுள்ள கதவு 15 ஆம் நூற்றாண்டில் இருந்து அங்கே உள்ளது.
# சாட்லைட் பேருந்து நிலையம்



**சாட்லைட் பேருந்து நிலையம்** (*Mysore Road Satellite Bus Station*) ஆனது கருநாடகம் மாநிலம், பெங்களூர் நகரில் உள்ள ஒரு பேருந்து நிலையம் ஆகும். இந்த பேருந்து நிலையமானது மைசூர் சாலையில் உள்ளது. இந்த பேருந்து நிலையமானது முக்கியமான பேருந்து நிலையங்களில் ஒன்றாகும். இந்தப் பேருந்து நிலையத்தில் கர்நாடக அரசுப் போக்குவரத்துக் கழகம், பெங்களூர் பெருநகர போக்குவரத்துக் கழகம், மைசூர் நகரப் போக்குவரத்துக் கழகம், தமிழ்நாடு அரசுப் போக்குவரத்துக் கழகம் ஆகிய பேருந்துகள் மட்டுமே அனுமதிக்கப்படுகின்றன. 2005 ஆம் ஆண்டிலிருந்து இப்பேருந்து நிலையம் இயக்கத்தில் உள்ளது.  

## அமைவிடம்
இந்த பேருந்து நிலையமானது மைசூர் சாலையில் அமைந்துள்ளது. இந்த பேருந்து நிலையம் அமைந்திருக்கும் சாலையிலிருந்து விஜயநகர், ஜெயநகர், கெம்பெகவுடா பன்னாட்டு வானூர்தி நிலையம், கே. ஆர். மார்க்கெட், கெம்பே கவுடா பேருந்து நிலையம்/மெஜஸ்டிக் போன்ற முக்கிய இடங்களுக்கு செல்ல முடியும்.  

இந்தப் பேருந்து நிலையத்திலிருந்து மைசூர், கேரளா, ஓசூர், சென்னை, திருவண்ணாமலை, சேலம், வேலூர், ஆரணி, புதுச்சேரி, காஞ்சிபுரம் போன்ற இடங்களுக்கு பேருந்துகள் இயக்கப்படுகின்றனர்.  

தமிழகத்திலிருந்து பெங்களூருக்கு செல்லும் அனைத்து அரசு மற்றும் தனியார் பேருந்துகளும் இந்த பேருந்து நிலையத்திற்கே சென்று அடைகின்றனர்.
# நிதி மூலதனம்

**நிதி மூலதனம்** என்பது தொழில் முனைவோர்கள், வணிகர்கள், பணம் பயன்படுத்துவதன் மூலம் தங்கள் தயாரிப்புகளை தயாரிக்க அல்லது அவற்றின் செயல்பாட்டை அடிப்படையாகக் கொண்ட பொருளாதாரத்தை கொண்டு தங்கள் சேவைகளை வழங்க, அதாவது சில்லறை விற்பனை, பெருநிறுவனகள், முதலீட்டு வங்கிகள் , முதலியன.  

## IFRS ஆல் அங்கீகரிக்கப்பட்ட மூலதன பராமரிப்பு பற்றிய மூன்று கருத்துக்கள்
நிதித் துறையில் *நிதி முலதனம்* என்பது ஒரு முலதனம் மட்டுமே. கண்க்கியல் மற்றும் பொருளாதாரதத்தில், ஒரு நிறுவனத்தால் உருவாக்கப்படும் உள் வருவாய் அல்லது உண்மையான மூலதன உபகரணங்களை வாங்குவதற்காக வணிகர்களுக்கு (மற்றும் முதலீட்டாளர்கள்) வழங்கிய நிதிகளால் வழங்கப்படும் நிதி அல்லது புதிய பொருட்கள் / சேவைகளை உற்பத்தி செய்வதற்கான சேவைகள்.  

உண்மையான மூலதனம் அல்லது பொருளாதார மூலதனம் என்பது பிற பொருள்கள் மற்றும் சேவைகளின் உற்பத்தியில் உதவுகின்ற மூலப்பொருட்களில் உள்ளது, எ.கா. கல்லறை அமைப்போருக்கு மணல்வெட்டிகள், தையல்காரர்களுக்கு தையல் இயந்திரங்கள், அல்லது தொழிற்சாலைகள் இயங்க தேவைப்படும் கருவிகள் ஆகியவை மூலதனத்தின் அடிப்படைகளாகும்,.  

நிதி மூலதன பராமரிப்பானது, நிலையான நாணய அலகுகளில் அல்லது நிலையான வாங்கும் சக்தியின் அலகுகளில் அளவிட முடியும். சர்வதேச நிதி அறிக்கை தரநிலைகள்(IFRS) அடிப்படையில் பின்வரும் மூன்று மூலதன பராமரிப்பு முறைகள் உள்ளது.  

- பொருட்கள் சார்ந்த மூலதன பராமரிப்பு.
- நிலையான நாணய அலகுகளை கொண்டு மூலதன பராமரிப்பு.
- நிலையான வாங்கும் சக்தியின் அலகுகளை கொண்டு மூலதன பராமரிப்பு.

## மூலதன ஆதாரங்கள்
- நீண்ட கால மூலதனம் - வழக்கமாக 7 ஆண்டுகளுக்கு மேலாக

- பங்குகளின் மூலதனம்
- ஈட்டுக்கடன்
- இலாபத்தை தக்கவைத்தல்
- கூட்டு துணிகர முயற்சி மூலதனம்
- ஈட்டு ஆவணம்
- திட்ட நிதி

- நடுத்தர கால மூலதனம் - வழக்கமாக 2 மற்றும் 7 ஆண்டுகளுக்குள்

- கால கடன்கள்
- குத்தகை
- கொள்முதல்

- குறுகிய கால - வழக்கமாக 2 ஆண்டுகளுக்குள்

- வங்கி மிகைப்பற்று
- வர்த்தக கடன்
- ஒத்திவைக்கப்பட்ட செலவுகள்
- காரணப்படுத்துதல்
# கிருஷ்ணப்பா கௌதம்


**கிருஷ்ணப்பா கௌதம்** (Krishnappa Gowtham, பிறப்பு:அக்டோபர் 20, 1988) ஓர் இந்திய முதல்தரத் துடுப்பாட்ட வீரர் ஆவார். இவர் கர்நாடகாவை சேர்ந்தவர் ஆவார். சூலை 2021இல் இந்தியத் துடுப்பாட்ட அணிக்காக அறிமுகமானார். இவரது தந்தை எம். கிருஷ்ணப்பா கருநாடகச் சடுகுடு அணியினைப் பிரதிநிதித்துவப்படுத்தினார்.  

## தொழில் வாழ்க்கை
பெங்களூரு துடுப்பாட்ட அணியின் 15 வயதுக்குட்பட்டோருக்கான அணிக்காக விளையாடத் தேர்வானார். அதிக இலக்குகளைக் கைப்பற்றியவர்களில் இரண்டாவது இடம் பெற்றார். வங்காளத் துடுப்பாட்ட அணிக்கு எதிராக 2012இல் இரஞ்சிக் கிண்ணத்தில் அறிமுகமானார்.
# இயற்கை மூலதனம்


**இயற்கை மூலதனம்** உலகின் இயற்கை வளங்களின் பங்குளிப்பாகும், இதில் புவியியல், மண், காற்று, நீர் மற்றும் அனைத்து உயிரினங்களும் அடங்கும். சில இயற்கை மூலதன சொத்துக்கள் மக்களுக்கு இலவச பொருட்கள் மற்றும் சேவைகளை வழங்குவதால், இவை பெரும்பாலும் சுற்றுச்சூழல் சேவை என அழைக்கப்படுகின்றன. இவற்றில் இரண்டு (சுத்தமான நீர் மற்றும் வளமான மண்) பொருளாதாரத்தோடு பினைந்திருக்கிறது மற்றும் சமுதாயத்திற்கு உட்பட்டு மனித உயிர்கள் வாழ சாத்தியமாக்குகிறது.  

மூலதனத்தின் பொருளாதார கருத்து (இயற்கை ஆதாரங்களை உற்பத்தி செய்யும் ஆதாரங்கள்) இயற்கை சூழலால் வழங்கப்பட்ட பொருட்கள் மற்றும் சேவைகளுக்கு இது விரிவாக்கமாகும். உதாரணமாக, நன்கு பராமரிக்கப்படும் காடு அல்லது நதி, புதிய மரங்கள் அல்லது மீன்களின் நிலையாக அல்லது நிரந்தரமாக கிடைக்கப்பெறுவதை உறுதி செய்யலாம், அதேசமயத்தில் அந்த ஆதாரங்களின் அதிகப் பயன்பாட்டால், மரம் அல்லது மீன் இரண்டின் நிரந்தர வீழ்ச்சிக்கும் வழிவகுக்கலாம். இயற்கை மூலதனம், அத்தியாவசிய சேவைகளான தண்ணீரை வழங்குவது, மணல்அரிப்பை தடுப்பது மற்றும் பூச்சிகள் மூலம் செடிகளின் மகரந்தச் சேர்க்கை நடத்துவது போன்றவற்றை வழங்குகிறது, இது பிற இயற்கை வளங்களின் நீண்ட கால சாத்தியக்கூறை உறுதிப்படுத்துகிறது. கிடைக்கக்கூடிய இயற்கை மூலதன சொத்துக்களின் தொடர்ச்சியான சேவைகளை ஒரு ஆரோக்கியமான, செயல்பாட்டு சூழலில் சார்ந்து இருப்பதால், வாழ்வாதாரங்கள் மற்றும் சுற்றுச்சூழல் அமைப்புகள், பல்வேறு உயிரனங்கள், இவையாவும் இயற்கை மூலதனத்தின் முக்கிய அங்கங்கள் ஆகும்.
# விநயபிடகம்

**விநயபிடகம்** திரிபிடகத்தின் மூன்றாவது நூல் ஆகும். இது பௌத்த சங்கத்தின் பிக்குகள் மற்றும் பிக்குணிகளின் தனி மனித வாழ்வியல் நடைமுறைகள் மற்றும் பிரமாணங்கள் இதில் விவரிக்கப்படுகின்றது. இதனைத் தொகுத்தவர் புத்தரின் முதன்மைச் சீடர்களில் ஒருவரான உபாலி ஆவார்.  

**சூத்திரபிடகம்**, **பாதிமோக்கம்** என இரண்டு பிரிவுகளைக் கொண்டது விநயபிடகம். விநயபிடகத்துக்கு *சமந்த் பாஸாதிகா* என்னும் உரையையும், பாதிமோக்கத்திற்கு *கங்காவிதரணீ* என்னும் உரையையும் ஆச்சாரியர் புத்தகோசர் பாளி மொழியில் எழுதியுள்ளார்.  

## இதனையும் காண்க
- திரிபிடகம்
- அபிதம்மபிடகம்
# சுத்தபிடகம்

**சுத்தபிடகம்** அல்லது **சூத்திர பிடகம்**, கௌதம புத்தரின் போதனைகளையும் தத்துவங்களையும் நேரடியாக பாலி மொழியில் கொண்டுள்ளது. இது ஞான போதனைகள் மூலம் ஒருவரின் உள்ளொளொளியை வெளிப்படுத்துதல் அல்லது ஆத்ம விடுதலை ஏற்படுத்துவதை நோக்கமாகக் கொண்டது.இதனை தொகுத்தவர் புத்தரின் முதனமைச் சீடர்களில் ஒருவரான ஆனந்தர் ஆவார். புத்தரின்்் ஒன்றுவிட்ட சகோதரர்  

## பிரிவுகள்
சுத்தபிடகம் தீக நிகாயம், மஜ்ஜிம நிகாயம், ஸம்புக்த நிகாயம், அங்குத்தர நிகாயம், குட்டக நிகாயம் என்னும் ஐந்து பிரிவுகளையுடையது. ஐந்தாவது பிரிவாகிய குட்டக நிகாயத்துக்குப் பதினைந்து உட்பிரிவுகள் உள்ளன. அவைகள்:  

1. குட்டகபதம்
1. தம்மபதம்
1. உதானம்
1. இதிவுத்தகம்
1. ஸத்த நிபாதம்
1. விமானவத்து
1. பேதவத்து
1. தேரகாதை
1. தேரி காதை
1. ஜாதக கதைகள்
1. மஹாநித்தேசம்
1. படிஸம்ஹித மக்கம்
1. அபதானம்
1. புத்த வம்சம்,
1. சரியாபிடகம்.

## சுத்தபிடகத்தின் உரைகளும், உரையாசிரியர்கள்
ஆச்சாரியர் புத்தகோசர் சூத்த பிடகத்தின் முதல் நான்கு பிரிவுகளுக்கு பாளி மொழியில் உரை எழுதியுள்ளார். தீக நிகாயத்துக்கு சுமங்களவிலாசினீ என்னும் உரையையும், மஜ்ஜிம நிகாயத்துக்கு பபஞ்ச சூடனீ என்னும் உரையையும், சம்புக்த நிகாயத்துக்கு சாராத்த பகாசினீ என்னும் உரையையும், அங்குத்தர நிகாயத்துக்கு மனோரத பூரணீ என்னும் உரையையும் எழுதியுள்ளார்.  

சூத்தபிடகத்தின் ஐந்தாவது பிரிவாகிய குட்டக நிகாயத் தின் உட்பிரிவாகிய குட்டக பாதத்திற்குப் பரமார்த்த ஜோதிகா என்னும் உரையையும், தம்ம பதத்திற்கு தம்மபதாட்டகதா என்னும் உரையையும் புத்தகோசர் எழுதியுள்ளார்.  

உதானம், இதிவுத்தகம் என்னும் பிரிவுகளுக்குப் பரமார்த்ததீபனீ என்னும் உரையைத் தமிழராகிய ஆச்சாரிரியர் தர்மபால மகாதேரர் எழுதியுள்ளார்.  

ஐந்தாவது உட்பிரிவாகிய சுத்த நிபாதத்திற்குப் பரமார்த்த ஜோதிகா என்னும் உரையை ஆசாரிய புத்தகோசர் எழுதியுள்ளார்.  
விமானவத்து, பேதவத்து, தேரகாதை, தேரிகாதை என்னும் நான்கு உட்பிரிவுகளுக்குத் தமிழராகிய ஆசாரிய தம்ம பாலர் மகாதேரர், பரமார்த்த தீபனீ என்னும் உரையை எழுதியுள்ளார்.  

ஜாதகம் என்னும் உட்பிரிவுக்கு *ஜாதகாத்த கதா* என்னும் உரையை புத்தகோசர் எழுதியுள்ளார். நித்தேசம் என்னும் பிரிவுக்கு *ஸத்தம்ம பஜ்ஜோ திகா* என்னும் உரையை உபசேனர் என்பவர் எழுதியுள்ளார். *படிஸம்ஹித மக்கம்* என்னும் பிரிவுக்கு *ஸத்தம்ம பகாஸினீ* என்னும் உரையை மகாநாமர் என்பவர் எழுதியுள்ளார். அபதானம் என்னும் பிரிவுக்கு விசுத்தசன விலாஸினீ என்னும் உரையை ஒருவர் எழுதியுள்ளார். ஆனால். அவர் பெயர் தெரியவில்லை. புத்த வம்சம் என்னும் பிரிவுக்கு மதுராத்த விலாஸினீ என்னும் உரையை சோழநாட்டுத் தமிழராகிய ஆசாரிய *புத்ததத்த தேரர்* எழுதினார். சரியா பிடகம் என்னும் பிரிவுக்கும் பரமார்த்த தீபனீ என்னும் உரையை ஆசாரிய தம்மபால மகாதேரர் எழுதினார்.  

## இதனையும் காண்க
- திரிபிடகம்
- விநயபிடகம்
# அபிதம்மபிடகம்


**அபிதம்மபிடகம்** (Abhidhamma Pitaka), திரிபிடகத்தின் மூன்றாவது பிடகமாகும். ஏழு நூல்களைக் கொண்ட அபிதம்ம பிடகம், பௌத்த மெய்யியல் தத்துவங்களைக் கொண்டுள்ளது. அபிதம்ம பிடகம் மன மற்றும் உடல்ரீதியான செயல்பாடுகளை நிர்வகிக்கும் அடிப்படை இயற்கை கொள்கைகளை, ஒரு அசாதாரண விரிவான பகுப்பாய்வாக வழங்குகிறது.  
இதனை தொகுத்தவர் புத்தரின் முதன்மைச் சீடர்களில் ஒருவரான மகாகாசியபர் ஆவார்.  

## அபிதம்மபிடகத்தின் பிரிவுகள்
அபிதம்ம பிடகம் தம்ம ஸங்கினீ, விபங்கம், கதாவத்து, புக்கல பஞ்ஞத்தி, தாதுகதா, யமகம், பட்டானம் என்னும் ஏழு பிரிவுகளையுடையது. இந்த ஏழு பிரிவுகளுக்கும் புத்தகோசர் உரை எழுதியுள்ளார். முதல் பிரிவுக்கு அத்த சாலினீ என்ற உரையும், இரண்டாது பிரிவுக்கு ஸம்மோஹ வினோதினி என்னும் உரையும், மற்ற ஐந்து பிரிவுகளுக்குப் பஞ்சப்பகரண அட்டகதா என்னும் உரையும் எழுதியுள்ளார்.  

அபிதம்ம பிடகத்திற்கு தேரவாத பௌத்தத்திலும், மகாயான பௌத்தத்திலும் பாலி போன்ற மொழிகளில் சில உரைநூல்கள் உள்ளது.  

## இதனையும் காண்க
- திரிபிடகம்
- சுத்தபிடகம்
- விநயபிடகம்
# பேர்ணாடெற்றே பீட்டர்சு



**பேர்ணாடெற்றே பீட்டர்சு** (பிறப்பு: பேர்ணாடெற்றே லசாரா; பெப்ரவரி 28, 1948), ஓர் அமெரிக்க நடிகை, பாடகி மற்றும் சிறுவர் கதை எழுத்தாளர் ஆவார். ஐந்து தசாப்தங்கள் நீடித்த இவரது கலை வாழ்வில் இசை மேடைகளிலும், தொலைக்காட்சிகளிலும், திரைப்படங்களிலும், தனிநபர் அளிக்கைகளிலும் இவர் பங்கேற்றுள்ளார். இவர் ஒரு மிகப்பிரபலமான பிராடுவே அரங்கு அளிக்கையாளர் ஆவர்.  

இவர் முதலில் குழந்தை நட்சத்திரமாக அறிமுகமானார். 1960களில் பதின்ம வயது நடிகையானார். 1970களில் தொலைக்காட்சியிலும் திரைப்படங்களிலும் தோன்றினார். 'த மப்பெட் ஷோ', 'த கரோல் பேர்னெட் ஷோ' போன்ற தொலைக்காட்சி நிகழ்ச்சிகளிலும் 'சைலன்ட் மூவி', 'த ஜேர்க்', 'பென்னீஸ் ஃபுரொம் ஹெவன்', 'அன்னீ' போன்ற திரைப்படங்களிலும் நடித்த இவரது பாத்திரங்கள் பெரும் பாராட்டைப் பெற்றன. 1980களில் மீண்டும் அரங்குகளில் அளிக்கைகள் செய்ய ஆரம்பித்த இவர் அடுத்த மூன்று தசாப்தங்களாக பிரபல பிராடுவே அரங்க நட்சத்திரமாகத் திகழ்ந்தார். 2010களில் 'ஸ்மாஷ்' என்ற தொலைக்காட்சித் தொடரிலும் 'மொசாட் இன் த ஜங்கிள்' என்ற திரைப்படத்திலும் நடித்தார். இவர் எம்மி விருது மற்றும் கோல்டன் குளோப் விருது ஆகியவற்றுக்கு மூன்று முறை நியமிக்கப்பட்டு ஒருமுறை விருது பெற்றுள்ளார்.  

## ஆரம்பகால வாழ்க்கை
பேர்ணாடெற்றே பீட்டர்சு, ஐக்கிய அமெரிக்காவின் நியூயோர்க் நகரில் உள்ள குயின்சு மாவட்டத்தில் ஓசோன் பூங்கா என்னும் பிரதேசத்தில் சிசிலிய அமெரிக்கக் குடும்பத்தில் பிறந்தார். இவர் தனது பெற்றோருக்கு மூன்று பிள்ளைகளில் கடைசிப் பிள்ளை ஆவார். இவரது தந்தையார் பீட்டர் லசாரா, வெதுப்பி கொண்டு செல்லும் வண்டி ஓட்டுநனராக இருந்தார். இவரது தாயார் மார்கிரைட், இவருக்கு மூன்றரை வயதாக இருந்த போது 'ஜுவனைல் ஜூரி' என்ற தொலைக்காட்சி நிகழ்ச்சியில் தோன்ற வைத்தார். மேலும், தனது ஐந்தாவது வயதில் 'நேம் த டியூன்', 'த ஹோன் அன்ட் ஹாடார்ட் சில்ட்ரென் அவர்' என்ற தொலைக்காட்சி நிகழ்ச்சிகளில் தோன்றினார்.  

## திரைப்படங்கள்
இவர் 1973 முதல் 33 திரைப்படங்களிலும் தொலைக்காட்சித் தொடர்களிலும் நடித்துள்ளார். 1981இல் இவர் நடித்த 'பென்னீஸ் ஒவ் ஹெவன்' திரைப்படத்திற்காக கோல்டன் குளோப் விருது பெற்றார். 2003 இல் வெளியான 'இற் ரண்ஸ் இன் த ஃபமிலி' என்ற 'கேர்க் டக்லஸ்' குடும்பத்தினரின் மூன்று தலைமுறை நடிகர்கள் நடித்த திரைப்படத்தில், இவர் மைக்கேல் டக்லசினது மனைவியாக நடித்தார்.  

## அரங்க அளிக்கைகள்
1982இல் 8 ஆண்டுகள் இடைவெளியின் பின், மன்ஹாட்டன் அரங்கக் கழகத் தயாரிப்பான 'சலி அன்ட் மார்ஷா' என்ற நகைச்சுவை நாடகத்தில் தோன்றியதன் மூலம் நியூயோர்க் நகர அரங்க அளிக்கைகளுக்குத் திரும்பினார். இதற்காக அவர் நாடக மேசை விருதுக்கு நியமிக்கப்பட்டார். 2003 இல் பிராடுவேயின் 'ஜிப்சி' இசை நிகழ்ச்சியில் மமா ரோஸ் என்ற பாத்திரத்தில் பங்கேற்றார். 2017 இல் பிராடுவேயைன் இசை நிகழ்ச்சியான 'ஹலோ, டோலி'யில் பிரதான பாத்திரத்தில் தோன்றினார்.  

## தொலைக்காட்சி நிகழ்ச்சிகள்
இவர் சொனி அன்ட் சேர், ஜோர்ஜ் பேர்ண்ஸ் போன்ற பிரபலங்களுடன் பல தொலைக்காட்சி நிகழ்ச்சிகளில் பங்கேற்றுள்ளார். 'த மொப்பெட் ஷோ', 'அல்லி மக்பீல்' ஆகிய தொலைக்காட்சி நிகழ்ச்சிகளில் பங்கேற்று எம்மி விருதுக்கு நியமிக்கப்பட்டார். 1976, 1981, 1983, 1987, 1994 ஆகிய ஆண்டுகளில் அகாதமி விருது வழங்கும் நிகழ்வுகளில் தொகுப்பாளினியாகவும் அரங்க அளிக்கையிலும் பங்கேற்றார்.  

## சிறுவர் நூல்கள்
'பிராடிவே பார்க்ஸ்' என்ற மிருகப் பாதுகாப்பு மையத்திற்கான நிதிக்காக, இவர் மூன்று சிறுவர் நூல்களை எழுதியுள்ளார்.
# இரோசெச்டர் பல்கலைக்கழகம்



**இரோசெச்டர் பல்கலைக்கழகம்** (*University of Rochester*) பரவலாக **இரோசெச்டர்**, நியூயார்க் மாநிலத்தில் இரோசெச்டரில் அமைந்துள்ள தனியார் துறை, சமயச்சார்பற்ற, ஆய்வு பல்கலைக்கழகம் ஆகும். இப்பல்கலைக்கழகம் பட்டப்படிப்பு, பட்டமேற்படிப்பு மற்றும் முனைவர் பட்ட ஆய்வுகளை வழங்கிவருகிறது. தொழில்சார் கல்வியும் வழங்கப்படுகின்றது. இப்பல்கலைக்கழகத்தின் வரலாற்றில் 6 பல்கலைக்கழக முன்னாள் மாணவர்கள், 2 பேராசிரியர்கள், மற்றும் 1 மூத்த ஆய்வுக் கூட்டாளி நோபல் பரிசு பெற்றுள்ளனர்; 32 துறையாசிரியர்கள் அறிவியல், பொறியியல், மருத்துவத் துறைகளில் தேசிய அகாதமிகளில் இடம்பெற்றுள்ளனர்; 12 முன்னாள் மாணவர்களும் துறையாசிரியர்களும் புலிட்சர் பரிசு வென்றுள்ளனர்; 20 துறையாசிரியர்களுக்கு குக்கென்னெய்ம் பெல்லோசிப் கிடைத்துள்ளது.
# தச சீலம்

**தச சீலம்** அல்லது **பத்து ஒழுக்கங்கள்** என்பது, பௌத்த சமய இல்லறத்தார்கள் கடைபிடிக்க வேண்டிய ஐந்து ஒழுக்கங்களுடன், பௌத்த பிக்குகள் மற்றும் பிக்குணிகள் தங்கள் வாழ்வில் முழுமையாகக் கடைபிடிக்க வேண்டும் மேலும் ஐந்து ஒழுக்கங்களும் சேர்ந்த பத்து ஒழுக்கநெறிகளாகும். பாலி மொழியில் *சீலம்* எனில் ஒழுக்கம் என்றும், *தசம்* என்பதற்கு *பத்து* எனவும் பொருளாகும்.  

பௌத்த தத்துவஙகளில் சீலத்தை *சிக்காபதம்* என்றும் கூறுவர். தச சீலத்திலே பஞ்ச சீலங்களும் அடங்கியுள்ளன. இல்லறத்தார் பஞ்ச சீலங்களையும், துறவறத்தார் தச சீலங்களையும் நாள்தோறும் ஓத வேண்டும்.  

## தச சீலங்கள்
தச சீலத்தின் பாலி மொழி வாசகம்:  
1. பானாதி பாதா வேரமணி ஸிக்காபதம் ஸமாதியாமி
1. அதின்னாதானா வேரமணி ஸிக்காபதம் ஸமாதியாமி
1. அஹ்ப்ரஹ்மசரியா வேரமணி ஸிக்காபதம் ஸமாதியாமி
1. மூஸாவாதா வேரமணி ஸிக்காபதம் ஸமாதியாமி
1. ஸுராமேரய மஜ்ஜப மாதட்டாணா வேரமணி ஸிக்காபதம் ஸமாதியாமி
1. விகால போஜனா வேரமணி ஸிக்காபதம் ஸாதியாமி
1. , 8, 9.நச்சகீத வாதித விலரக்க தஸ்ஸனமால கந்த விவப்பண தாரணமண்டன விபூஷணட்டானா வேரமணி ஸிக்காபதம் ஸமாதியாமி
:10.உட்சாசன மஹாசயன வேரமணி ஸிக்காபதம் ஸமாதியாமி  

### பொருள்
1. உயிர்களைக் கொல்லாமலும் இம்சை செய்யாமலும் இருக்கும் சீலத்தை (ஒழுக்கத்தை) மேற்கொள்கிறேன்.  

2. பிறர் பொருளைக் களவு செய்யாமலிருக்கும் சீலத்தை மேற்கொள்கிறேன்.  

3. பிரம்மச்சரிய விரதம் என்னும் சீலத்தை மேற்கிறேன். (இது இல்லறத்தாருக்குப் பிறர் மனைவியர்களுடன் அல்லது பிற ஆண்களுடன் விபசாரம் செய்யாமல் இருப்பது என்று பொருள்படும். துறவறத்தாருக்குப் பிரமச்சரிய விரதம் என்பது இணை விழைச்சியை அறவே நீக்குதல் என்று பொருள்படும்)  

4. பொய் பேசாமலிருத்தல் என்னும் சீலத்தை மேற்கொள்கிறேன்.  

5. கள் முதலிய மயக்கம் தரும் பொருள்களை நீக்குததல் என்னும் சீலத்தை மேற்கொள்கிறேன்.  

6. உண்ணத் தகாத வேளையில் உணவு கொள்ளாமை என்னும் சீலத்தை மேற்கொள்கிறேன்.  

7, 8, 9. இசை, ஆடல், பாடல்களைக் கேட்பது, பார்ப்பது மற்றும் மலர், வாசனை திரவியங்கள் முதலியவற்றை உபயோகித்தல், பொன், வெள்ளி முதலியவற்றை உபயோகித்தல் ஆகிய இவற்றைச் செய்யாமல் இருக்கிற சீலத்தை மேற்கொள்கிறேன்.  

10. உயரமான, அகலமான படுக்கை முதலிய சுக ஆசனங்களை உபயோகிக்காமல் இருக்கின்ற சீலத்தை மேற்கொள்கிறேன்.  

## இதனையும் காண்க
- பஞ்ச சீலங்கள்
- உன்னதமான எண்வகை மார்க்கங்கள்
- நான்கு உயர்ந்த உண்மைகள்
- திரிபிடகம்
- சுத்தபிடகம்
- விநயபிடகம்
- அபிதம்மபிடகம்
# தசை மண்டலம்



**தசை மண்டலம்** (*Muscular system*) என்பது எலும்பு, வாியற்ற தசை மற்றும் இதய தசை ஆகிய உறுப்புகள் சேர்ந்ததாகும். தசைமண்டலமானது, உடல் இயக்கத்திற்கும், உடல் அமைப்பிற்கும் மற்றும் இரத்த ஓட்டமானது உடல் முழுவதும் பாய்வதற்கும் பயன்படுகிறது. முதுகெலும்புடைய உயிாினங்களின் தசை மண்டலமானது நரம்பு மண்டலத்தால் கட்டுப்படுத்தப்படுகிறது; இருந்த போதிலும் சில தசைகள் தன்னிச்சையாக இயங்கக்கூடியதாக உள்ளது. எலும்பு மற்றும் தசை மண்டலம் இரண்டும் சேர்ந்து தசை-எலும்பு மண்டலம் என்று அழைக்கப்படுகிறது. இது மனித உடலின் இயக்கத்திற்கு மிகவும் உறுதுணையாக இருக்கிறது.  

## தசைகள்
தசை மண்டலமானது மூன்று தனித்துவமான வகைகளாக பிரிக்கப்படுகிறது. அவையாவன, எலும்புத் தசைகள், வரியற்ற தசைகள் மற்றும் இதய தசை ஆகும். உடலுக்கு வலிமை, சமநிலை, தோற்ற அமைப்பு, உடல் இயக்கம் மற்றம் தட்பவெப்பத்தையும் கொடுத்து பாதுகாக்கிறது.  

## எலும்புத் தசை
எலும்புத் தசை மற்ற வரித்தசையைப் போன்றது. இது மையோசைட் மற்றும் தசைநார்களால் ஆனது. வரித் தசைகள் எலும்புடன் இணைந்துள்ளதால் இவை எலும்புத் தசைகள் எனப்படுகிறது. மையோபைபிரில்கள் இணைந்து சார்கோமியர்கள் ஆகின்றன. இவைதான் வரித்தசைகளுக்கு அடிப்படையாக அமைகின்றன. செயல்பாட்டுதிறனின் துாண்டலின் காரணமாக, எலும்புத் தசைகள் சுருங்கி சார்க்கோமியர்கள் சிறிதாகிறது. இவை இணைந்து செயல்படுகிறது. நகரும் இழை மாதிரி தான் தசை சுருங்குவது குறித்த சிறந்த மாதிரியாக நன்கு புறிந்து கொள்ள முடிகிறது. சார்கோமியரில் ஆக்டின் மற்றும் மையோசின் இழைகள் ஒன்றுக்கொன்று சுருங்கும் அசைவினைச் செய்கின்றன. மையோசின் இழைகள் கிளப் போன்ற தலையமைப்பைக் கொண்டது. இதில் ஆக்டின் இழைகள் வெளித் தள்ளிக் கொண்டு இருக்கும்.  
பெரிய அமைப்பான மையோசின் இழைகள் மையோசின் தலைகள் எனப்படும். இதில் இணையக்கூடிய சில புள்ளிகள் காணப்படுகின்றன. இதிலும் ஆக்டின் இழைகள் தான் உள்ளன. மையோசின் தலைகள், இணைந்து செயல்படக் கூடிய விதத்தில் உள்ளது. அவை சார்கோமியரின் நடுப்பகுதியை நோக்கி ஊசலாடிக் கொண்டிருக்கும். பின்பு, அவை அதிலிருந்து பிரிந்து அடுத்த பக்கத்திலுள்ள இயங்கக்கூடிய பகுதியான ஆக்டின் இழைகளில் போய் ஒட்டிக் கொள்ளும் இது தான் ராட்ச் வகையான இயங்கி அமைப்பு எனப்படுகிறது.  
இந்த செயல்பாடு நடைபெற அதிக அளவிலான அடினோசின் 3 பாஸ்பேட்(ATP) சக்தியை செல் உட்கொள்ளிறது. ஏடிபியானது மையோசின் தசைகள் மற்றும் ஆக்டின் இழைகளுக்கு இடையே சாய்வாக இணைந்துள்ளது. இதில் சக்தியானது இழக்கப்படும் போது மையோசின் தலைகள் தனித்து விடப்பட்டு ஊசலாடுகின்றன. அப்பொழுது ஏடிபியானது உபயோகப்படுத்தப்பட்டு அடினோசின் 2 பாஸ்பேட்டாக (ADP) மாற்றப்படுகிறது. இருந்த போதிலும் தசைகளானது சிறிதளவு ஏடிபியை சேமித்து வைக்கின்றது. பின்பு இவை முழுவதுமாக அடினோசின் 2 பாஸ்பேட்டாக மாற்றப்படுகிறது. தசைத் திசுக்களில் அதி விரைவாக செயல்படக் கூடிய வேதிப்பொருட்களும், கிரியேட்டின் பாஸ்பேட்டும் உள்ளது. இவை மிக வேகமாக செயல்பட்டு அடினோசின் 2 பாஸ்பேட்டை, அடினோசின் 3 பாஸ்பேட்டாக மாற்றுகிறது.
# வார்ப்புரு:சேலம்–கரூர்–திண்டுக்கல் இரயில் வழித்தடம்



<noinclude>  
**சேலம்–கரூர்–திண்டுக்கல் இரயில் வழித்தடம்** , சேலம் இரயில்வே பிரிவு மற்றும் மதுரை இரயில்வே பிரிவு தென்னக இரயில்வே இல் இருந்து  

மூலம்:  
- கூகுள் நிலப்படங்கள்
- தேசிய ரயில் விசாரணை
- இரயில் வண்டி எண் No:16001 சென்னை–பழநி விரைவு

</noinclude>
# தெரேசா டெங்


**தெரசா தெங்** (*Teresa Teng*, 29 சனவரி 1953 - 8 மே 1995) ஒரு தைவான் பாடகியாவார். இவர் தனது நாட்டுப்புற இசை மற்றும் பாடல்களுக்கு அறியப்பட்டார், "விட் வில் ரிட்?" மற்றும் "சந்திரன் என் இதயத்தை பிரதிபலிக்கிறது" போன்ற பாடல்கள் பிரபலமானவை. இவர் மாண்டரின் மொழியில் மட்டுமல்லாமல் தைவான், கண்டோனீயம், சப்பானிய மொழி, இந்தோனேசிய மொழி மற்றும் ஆங்கில மொழிகளிலும் பாடல்களைப் பதிவு செய்தார். இவர் சரளமாக பிரெஞ்சு மொழி பேசினார்.  

1995-இல் தனது 4வது வயதில் தாய்லாந்தில் விடுமுறைக்கு வந்தபோது தெங் ஒரு கடுமையான சுவாச தாக்குதலில் இறந்தார்.
# உடலை துளையிடுதல்


**உடல் துளையிடுதல்** (*Body piercing*) என்பது இரு பாலரும் ஏற்றுக்கொண்ட ஒரு நடைமுறை பழக்கம் ஆகும். இது பல நூற்றாண்டுகளாக பல நாடுகளில் இருந்து வருகிறது. உடல் துளையிடுதல் சில நேரங்களில் ஆபத்தானதாக இருந்தாலும் மக்களிடையே இது உள்ள பழக்கமாக இருந்து வருகிறது. இம்முறையில் உடல் பாகத்தில் துளையிட்டு அணிகலன்கள் அணிவது என ஒரு பண்பாடாக இருக்கிறது.  

## தமிழரும் உடல் துளையிடுதலும்

தமிழ் மக்களிடையே மத நம்பிக்கை சார்ந்ததாகவும் கலாச்சார பண்பாடு சார்ந்ததாகவும் உடல் துளையிடும் பழக்கம் பல நூற்றாண்டுகளாக நடைமுறையில் இருந்து வருகிறது.  

### காது குத்துதல்

தமிழர் மரபில் குழந்தை பிறந்த பதினோராம் மாதம் அல்லது ஒன்று, மூன்று, ஐந்து என ஒற்றைப்படை வயதில் **காது குத்துதல்** என்ற சடங்கை இருபாலருக்கும் செய்விக்கின்றனர்.  

### மூக்கு குத்துதல்

### அலகு குத்துதல்

## மேலைநாடுகளில் உடல் துளையிடுதல்
மேலைநாடுகளில் உடல் துளையிடுதல் அழகுக்காகவும் அழகு கலைக்காகவும் அம்மக்கள் இதை செய்கின்றனர்.  
- மூக்கை துளையிடுதல்
- காதை துளையிடுதல்
- நாவை துளையிடுதல்
- மேல் உதடு துளையிடுதல்
- கீழ் உதடு துளையிடுதல்
- தொப்புளை துளையிடுதல்
- மார்பக துளையிடுதல்

## உடலை துளையிடுவதற்கான காரணம்
- பரம்பரை வழக்கங்கள்
- அழகியல்
- பிரசித்தி பெற்ற கலாச்சாரம்
- மூடநம்பிக்கைகள்
- நினைவூட்டல்

## பக்கவிளைவுகள்
துளையிடுவதினால் உடலில் பல பக்கவிளைவுகள் ஏற்படுகிறது. அவைகள் முறையே  
- நீண்ட கால வலி
- உடல் ஒவ்வாமை
- உலோகம் அணிவதால் சிலருக்கு உலோக ஒவ்வாமை
- தோல் ஒவ்வாமை
- நீண்ட கால வடுக்கள்
- சீழ்படிந்த கட்டி
- குறுமணிகள்(கிரானுலோமா) உருவாதல்
# புத்தமித்திரா



**புத்தமித்திரா** (**Buddhamitrā**) (பிறப்பு: c. 60) இந்தியாவின் குசான் பேரரசில் வாழ்ந்த பௌத்த பிக்குணி ஆவார்.இவர் சர்வாஸ்திவாத பௌத்த தத்துவப்பள்ளியைச் சேர்ந்தவர்.  

வட இந்தியாவில் கங்கை ஆறு பாயும் மூன்று நகரங்களில் உள்ள கௌதம புத்தர் மற்றும் போதிசத்துவர் சிற்பங்களில், புத்தமித்திராவைப் பற்றிய குறிப்புகள் உள்ளது.  

இவர் பண்டைய சர்வாஸ்திவாத பௌத்த தத்துவத்தை பரப்ப நிதியுதவி வழங்கியதாக அறியப்படுகிறார்.  

## வாழ்க்கையும், பணிகளும்
புத்தமித்திரா குசான் பேரரசில் கிபி 60ல் மதுரா நகரத்தில் செல்வச் செழிப்பான பௌத்தக் குடும்பத்தில் பிறந்தவர். புத்தமித்திரா பௌத்த சங்கத்தில் சேர்ந்து பிக்குணியாக மாறியவர்.  

இவரது குரு பாலர் பண்டைய சர்வாஸ்திவாத பௌத்த தத்துவப்பள்ளியைச் சேர்ந்தவர். புத்தமித்திரா, குரு பாலாவிடம் திரிபிடகத்தை கற்றவர்.  

கிபி 117ல் புத்தமித்திராவும், அவரது குரு பாலரும் இணைந்து, புஷ்யவுத்தி எனும் பிக்குவின் துணையுடன் பண்டைய சிராவஸ்தி மற்றும் சாரநாத்தில் கௌதம புத்தருக்கு நினைவுச் சின்னம் அமைத்தனர்.  

குசான் பேரரசின் ஆளுநர்களுடன் உதவியுடன், புத்தமித்திரா, அடுத்த ஆறு ஆண்டுகளில் கௌசாம்பி நகரத்தில் கௌதம புத்தருக்கு பல நினைவுச் சின்னங்கள் எழுப்பினர். இவர் நிறுவிய கௌதம புத்தர் நின்ற நிலையில் உள்ள சிற்பம் தற்போது அலகாபாத் அருங்காட்சியகத்தில் உள்ளது.  

கிபி முதல் நூற்றாண்டில் சர்வாஸ்திவாத பௌத்தர்கள், காஷ்மீரத்தில் கூட்டிய நான்காம் பௌத்த சங்கத்திற்கு அரசியல் ஆதரவு, நிதியுதவிக்கு முயற்சி எடுத்தவர்.
# அண்ணா சுப்பிரமணியன்

**அண்ணா சுப்பிரமணியன்** (**Sri Anna Subramanian**), நண்பர்களாலும், அன்பர்களாலும் சுருக்கமாக **அண்ணா** என அழைக்கப்படும் அண்ணா சுப்பிரமணியன் ஆன்மீக எழுத்தாளர் ஆவார். இவர் நூற்றிக்கும் மேற்பட்ட ஆன்மீக, சமய நூல்களை சமசுகிருத மொழியிலிருந்து தமிழில் மொழிபெயர்த்துள்ளார்.  

இவர் சென்னை இராமகிருஷ்ண மடத்தின், மயிலாப்பூர் ஆதரவற்றோர் பள்ளியின் ஆசிரியராகவும், முதல்வரகவும், இயக்குநராகவும் தமது 97வது வயது வரை பணியாற்றியவர்.  

## இளமை வாழ்க்கை
பிற்காலத்தில் அண்ணா (ANNA) அழைக்கப்பட்ட சுப்பிரமணியண், நாகநரசிம்மன் - அருந்ததி இணையருக்கு 20 செப்டம்பர் 1895ல், திருச்செங்கோட்டில் பிறந்தவர்.  

திருச்சிராப்பள்ளியில் பள்ளிப் படிப்பை முடித்து, சென்னை, இராமகிருஷ்ண மடத்தின், மயிலாப்பூர் ஆதரவற்றோர் பள்ளி ஆசிரியராக பொறுப்பேற்றார்.  

## எழுத்தாளராக
1957ல் அண்ணா சுப்பிரமணியன் பகவத் கீதைக்கு விளக்க உரை நூலை வெளியிட்டார்.  
நூற்றுக்கும் மேற்பட்ட சமசுகிருத ஆன்மிக நூல்களை தமிழில் மொழிபெயர்த்துள்ளார்.  

## அண்ணாவின் படைப்புகள்
அண்ணாவின் படைப்புகள் முழுவதும் சென்னை, இராமகிருஷ்ண மடத்தின் மூலம் வெளியானது.
# மூக்கு குத்துதல்



பெரும்பாலும் சிறுமிகளுக்கும், பெண்களுக்கும் இந்த சடங்கை செய்கின்றனர்.மூக்குத்தி (Nose-jewel ) என்பது மூக்கில் துளையிட்டு அணியும் நகை. இப்போது, துளையிடாமலே அணியக் கூடிய மூக்குத்திகளும் கிடைக்கின்றன. பொதுவாக திருமணமான பெண்களே மூக்குத்தி அணிகிறார்கள். பெரும்பாலும் மூக்குத்தி உள்ளிட்ட மூக்கணிகள் தங்கத்திலேயே செய்யப்படுகின்றன. வெள்ளி, பித்தளையும் பயன்படுவதுண்டு.மூக்கின் எந்த பகுதியையும் தோலை அல்லது குருத்தெலும்புகள் மூடியிருக்கும் இடத்தில், பொதுவாக நகைகளை அணிந்து கொள்வதற்காக, மூக்குத்தி (மூக்கு குத்துதல்-நகை) என அழைக்கப்படுகின்றன. பல்வேறு வகையான மூக்கு துளையிடல் வகைகளில் இது பொதுவானது..ஆனால் குழந்தை மூன்றாவதும் ஆண் வாரிசாகவே பிறந்தால் சிலர் மூக்கை துளைத்து மூக்குத்தி அணிவித்து சடங்கை செய்கின்றனர்.
# உருகுவே ஆறு

<span data-source="4" id="cx4" contenteditable="false" tabindex="0"></span>  
**-**

| நீளம் | 1,838&nbsp;கிமீ (1,140&nbsp;மைல்)&#x20;''' |  |
| --- | --- | --- |
| - | <div>
<div>

<div></div>

</div>
<div> உருகுவே ஆற்றின் வடிநிலத்தின் வரைபடம் </div>
</div> | } |

**உருகுவே ஆறு** (The Uruguay River) (, ; , ) தென் அமெரிக்கா<nowiki/>வில் உள்ள ஒரு ஆறு ஆகும். இது வடக்கிலிருந்து தெற்காக பாய்கிறது. பிரேசில், அர்ஜெண்டினா, மற்றும் உருகுவை, ஆகிய நாடுகளின் எல்லைகளை உருவாக்குகிறது. இரண்டு ஆறுகளுக்கு இடைப்பட்ட பகுதியான அர்கெந்தீனா மாகாணத்தை மற்ற இரண்டு நாடுகளிலிருந்து பிரிக்கிறது. இந்த ஆறு சான்டா கேத்ரீனா மற்றும் பிரேசிலின் இரியோ கிராண்டு டொ சுல் ஆகிய பகுதிகளுக்கு இடையே பாய்கிறது; மிசியோன்கள், கோரியென்டெஸ் மற்றும் அர்கெந்தீனாவின் என்ட்ரே ரியாஸ் ஆகிய மாகாணங்களின் கிழக்கு எல்லைகளை உருவாக்குகிறது;  

## ஆற்றின் போக்கு

1838 கிலோமீட்டர் (1142 மைல்கள்)நீளத்தை உடைய இந்த ஆறு, பிரேசிலில், சராசரி கடல் மட்டத்திலிருந்து 200 மீட்டர்(660 அடி) உயரத்தில், கானோசு ஆறு (சான்டா கேத்ரீனா) மற்றும் பெலோடாசு ஆறு ஆகியவை இணையுமிடத்தில் உள்ள  செர்ரா டோ மார் என்ற இடத்தில் தொடங்குகிறது. இந்த நிலையில் உருகுவே ஆறானது கரடுமுரடான, பிளவுபட்ட நிலப்பகுதியில் பல சுழல்களையும் அருவிகளையும் உருவாக்கியவாறு பயணிக்கிறது. இரியோ கிராண்டு டொ சுல் பகுதியில் இந்த ஆறு நீர்வழிப் போக்குவரத்திற்கு உகந்ததாக இல்லை.  

உருகுவே ஆற்றின் ஒரு அசாதாரண அம்சம் மூழ்கிய பள்ளத்தாக்கு ஆகும். பனிக்காலத்தின் போது, வறண்ட காலநிலை மற்றும் குறுகிய அளவிலான நதி ஆகியவற்றின் காரணமாக இந்த பள்ளத்தாக்கு உருவாகியிருக்கலாம். பள்ளத்தாக்கின் ஆழமானது நதியின் தரைப்பகுதியிலிருந்து கீழே 100 மீட்டர் (330 அடி) வரை உள்ளது. இந்தப் பள்ளத்தாக்கின் அகலமானது, ஆற்றின் அகலத்தில் 1/8 முதல் 1/3 பங்காக உள்ளது.  

இந்த பள்ளத்தாக்கானது, இரண்டே இரண்டு இடங்களில் தான் பார்க்கத்தக்கதாக அமைந்துள்ளது. அவற்றில் ஒன்று, மொகோனா அருவி (யுகுமா அருவி என்றும் அழைக்கப்படுகிறது). அருவிகளும் ஓராண்டில் 150 நாட்களுக்குத் தெரிவதேயில்லை. அவ்வாறான காலத்தில், அவை இன்னும் வேகமான சுழல்களைப் போல தோற்றமளிக்கின்றன. மற்ற பெரும்பாலான நீர் வீழ்ச்சிகளைப் போல ஆற்றின் போக்கிற்கு குத்தாக அல்லாமால் மொகோனா அருவி ஆற்றின் போக்கிற்கு இணையாகக் காணப்படுகிறது. இந்த அருவியானது 10 மீட்டர் (33 அடி) முதல் 12 மீட்டர் (39 அடி) வரை உயரமும், 1800 மீட்டர் (5900 அடி) முதல் 3000 மீட்டர் (9800 அடி) அகலமும் கொண்டவையாக உள்ளது. இந்த அருவியானது, ஆற்றின் முகத்துவாரப் பகுதியிலிருந்து 1215 கிலோ மீட்டர் (755 மைல்) தொலைவில் அமைந்துள்ளது. 1947 ஆம் ஆண்டில் உருவாக்கப்பட்ட 17491 எக்டேர் (43220 ஏக்கர்) பரப்பளவிலான டர்வோ மாநிலப் பூங்காவானது, அருவியின் பிரேசிலியப் பகுதியைப் பாதுகாக்கிறது.  

பரானா ஆற்றுடன் இணைந்து உருகுவே ரியோ டி லா பிளாடா கயவாயை உருவாக்குகிறது. இந்த ஆறு சால்டோ சிகோ என்ற இடத்திலிருந்து நீர் வழிப் போக்குவரத்திற்கு உகந்ததாக இருக்கிறது. இதன் முக்கிய கிளை நதியாக, ரியோ நெக்ரோ, பிரேசிலுக்குத் தெற்கில் பிறந்து உருகுவை நகர் வழியாக உருகுவே ஆற்றுடன் சங்கமிக்கும் இடம் வரையிலும் 500 கிலோமீட்டர் தொலைவு பயணம் செய்கிறது.  ரியோ நெக்ரோவும், உருகுவேயும் சந்திக்கும் இடமானது உருகுவே ஆறும் ரியோ டி லா பிளேடாவும் காலனியோ துறையில் உள்ள புண்டா கொர்டா என்ற இடத்திலிருந்த 100 கிலோமீட்டர் தொலைவில் உள்ளது.
# பகல்காம்



**பகல்காம்** (*Pahalgam*) அல்லது பெகல்காம் (காஷ்மீரி உச்சரிப்பு: பெகல்காம் :'மேய்ப்பர்களின் கிராமம்') ) என்றும் அழைக்கப்படும் இது இந்தியாவின் வடக்கே அமைந்துள்ள காஷ்மீர் ஒன்றியப் பகுதியில், அனந்தநாக் மாவட்டத்தின் வடக்கே அமைந்த மலைவாழிடமும் சுற்றுலாத் தலமும் ஆகும். அனந்தநாக் நகரத்திலிருந்து 45 கிலோ மீட்டர் தொலைவில், லித்தர் பள்ளத்தாக்கில், லித்தர் ஆற்றங்கரையில், இமயமலையில் 7200 அடி உயரத்தில் உள்ளது.  

பகல்காம் நகரம், பகல்காம் வருவாய் வட்டத்தின் தலைமையிடம் ஆகும்.  
ஆண்டுதோறும் சூலை -ஆகஸ்டு மாதங்களில் நடைபெறும் அமர்நாத் யாத்திரையின் போது, பகல்காம் ஊருக்கு வெளியே யாத்திரிகர்களின் தற்காலிகத் தங்கும் பெரிய முகாம்கள் ஆண்டுதோறும் அமைக்கப்படுகிறது. அமர்நாத் யாத்திரை தொடங்குமிடமான சந்தன்வாரி முகாம், பகல்காமிலிருந்து 16 கிலோ மீட்டர் தொலைவில் உள்ளது.  

## புவியியல்
பகல்காம் யில் உள்ளது. இமயமலையில் 2740 மீட்டர் உயரத்தில் அமைந்த லித்தர் பள்ளத்தாக்கில், பகல்காம் நகரம் உள்ளது.  

சிறீநகருக்கு கிழக்கே 120 கி.மீ. தொலைவிலும்; ஜம்முவுக்கு வடக்கே 260 கி.மீ. தொலைவிலும் பகல்காம் நகரம் உள்ளது.  

## போக்குவரத்து
ஸ்ரீநகர் மற்றும் ஜம்மு நகரத்திலிருந்து அனந்தநாக் வழியாக பேருந்துகள் இயக்கப்படுகிறது.  

## மக்கள்தொகை பரம்பல்
13 நகராட்சி மன்ற உறுப்பினர்களைக் கொண்ட பகல்காம் நகரத்தின், 2011ம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 9,264 ஆகும். மக்கள்தொகையில் ஆண்கள் 5,541 ஆகவும்; பெண்கள் 3,723 ஆகவும் உள்ளனர். மக்கள் தொகையில் ஆறு வயதிற்குட்பட்ட குழந்தைகள் 1245 (13.44%) ஆகவுள்ளனர். பாலின விகிதம், ஆயிரம் ஆண்களுக்கு 672 பெண்கள் வீதம் உள்ளனர். சராசரி எழுத்தறிவு 64.87% ஆகவும், பெண்களின் எழுத்தறிவு 40.01 % ஆகவும் உள்ளது.  

பகல்காமின் மக்கள்தொகையில் இசுலாமியர்கள் 80.09%; இந்துக்கள் 17.64%; சீக்கியர்கள் 1.38%; பிற சமயத்தவர்கள் 0.89% ஆக உள்ளனர்.  

## நிர்வாகம்
பகல்காம் நகர நிர்வாகத்தை மேற்கொள்ள 13 உறுப்பினர்கள் கொண்ட பகல்காம் வளர்ச்சி மன்றம் செயல்படுகிறது.  

## தட்பவெப்பம்
பகல்காம் நீண்ட குளிர்காலத்தையும்; குறுகிய மிதமான கோடைகாலத்தையும் கொண்டது.  

## தாவரங்கள் மற்றும் விலங்கினங்கள்

பகல்காமின் 90% விழுக்காடு பசுமை மாறா  
ஊசியிலைக் காடுகளைக் கொண்டது. இக்காட்டில் வாழும் விலங்கினங்களில் கஸ்தூரி மான்களும், மலை ஆடுகளும், பழுப்பு கரடிகள், சிறுத்தைகள், சாம்பல் குரங்குகள், காட்டு முயல்கள் முதலியன வாழ்கிறது.  

பறவைகளில் கிரிப்பன் கழுகுகள், நீலப்பாறை புறாக்கள், பனிக் கோழிகள், காட்டுக் காகங்கள் முதலியன உள்ளது.  

## பார்க்க வேண்டிய இடங்கள்
பகல்காம் ஊரில் சுற்றுலா வருபவர்களுக்கான பல தங்கும் விடுதிகள் உள்ளது. மேலும் மலையேற்றப் பயிற்சி மேற்கொள்பவர்களுக்கு வேண்டிய கூடாரங்கள், குதிரைகள், உணவு போன்றவவைக்களுக்கு ஏற்பாடு செய்து தரும் நிறுவனங்கள் உள்ளன.  

அருகில் உள்ள சுற்றுலாத்தலங்கள்:  
- அமர்நாத் 35 கி.மீ.
- கோல்கோய் பனிச்சிகரம் 35 கி.மீ.
- பேத்தாப் பள்ளத்தாக்கு 15 கி.மீ.
- மார்தாண்ட சூரியன் கோயில் 40 கி.மீ.
- பஞ்சதரணி
- சேஷ்நாக் ஏரி

## இதனையும் காண்க
- லித்தர் பள்ளத்தாக்கு
- அனந்தநாக்
- அனந்தநாக் மாவட்டம்
# பைசன்டியக் கலை


**பைசன்டியக் கலை** (Byzantine art) என்பது, கிழக்கு உரோமப் பேரரசினதும், அப்பேரரசிலிருந்து பண்பாட்டு அடிப்படையில் உருவான நாடுகளினதும் தேசங்களினதும் கலைப் பொருட்களைக் குறிக்கும். பசண்டியப் பேரரசு, உரோமப் பேரரசின் வீழ்ச்சியுடன் உருவாகி 1453 இல் கான்சுடன்டினோப்பிளின் வீழ்ச்சியுடன் முடிவடைந்தாலும், கிழக்கு ஐரோப்பாவில் இருந்த பல கிழக்குப் பழமைவாத நாடுகளும், கிழக்கு நடுநிலக்கடல் பகுதியைச் சேர்ந்த சில இசுலாமிய நாடுகளும் பேரரசின் பண்பாட்டினதும், கலையினதும் பல அம்சங்களை மேலும் பல நூற்றாண்டுகள் பாதுகாத்து வைத்திருந்தன.  

பைசண்டியப் பேரரசின் பகுதியாக அமையாத போதும், அப்பேரரசின் சமகாலத்தில் இருந்த பல நாடுகள் பேரரசின் பண்பாட்டுச் செல்வாக்குக்கு உட்பட்டிருந்தன. இவற்றுள் "ருஸ்"; பழமைவாத நாடுகள் அல்லாத, 10 ஆம் நூற்றாண்டில் பேரரசில் இருந்து பிரிந்த வெனிசுக் குடியரசு; பைசண்டியப் பேரரசுடன் நெருங்கிய உறவைப் பேணிவந்ததும், 10 ஆம் நூற்றாண்டுவரை அப்பேரரசின் கீழ் இருந்ததும், பெருமளவில் கிரேக்க மக்களைக் கொண்டதுமான சிசிலி இராச்சியம் என்பன இவற்றுள் அடங்கும். சேர்பியா, பல்கேரியா போன்ற பைசண்டியக் கலை மரபுகளைக் கொண்ட சில நாடுகள் மத்திய காலத்தில் சில வேளைகளில் பேரரசின் பகுதியாகவும், சில வேளைகளில் சுதந்திரமாகவும் இருந்தன. 1453 இல் பைசண்டியத் தலைநகர் கொன்சுட்டன்டினோப்பிள் வீழ்ச்சியடைந்த பின்னர், ஓட்டோமான் பேரரசில் வாழ்ந்த கிழக்கத்தியப் பழமைவாதக் கிறித்தவர்களால் உருவாக்கப் பட்ட கலைப் பொருட்கள் "பின் பைசண்டிய"க் கலை எனப்பட்டது. பைசண்டியப் பேரரசில் உருவான சில கலை மரபுகள், குறிப்பாகப் படிம ஓவியங்களும், தேவாலயக் கட்டிடக்கலையும் இன்றுவரை கிரீசு, சைப்பிரசு, சேர்பியா, பல்கேரியா, ரோமானியா, உருசியா, மற்றும் சில கிழக்கத்தியப் பழமைவாத நாடுகள் போன்றவற்றில் பேணப்பட்டு வருகின்றன.  

பைசண்டியப் பேரரசு, உரோமப் பேரரசின் அரசியல் தொடர்ச்சியாக உருவானது போலவே, பைசண்டியக் கலையும் உரோமப் பேரரசின் கலையில் இருந்து வளர்ச்சியடைந்தது. உரோமப் பேரரசின் கலை பண்டைய கிரேக்கக் கலையின் செல்வாக்குக்கு உட்பட்டது. பைசண்டியக் கலை இந்தச் செந்நெறி மரபில் இருந்து என்றும் விலகியதில்லை. பைசண்டியத் தலைநகர் கொன்சுட்டன்டினோப்பிளில் பல செந்நெறிச் சிற்பங்கள் இருந்தன. எனினும் பின்னாளில் இவை நகர வாசிகளுக்குக் குழப்பத்தை ஏற்படுத்துவனவாக இருந்ததையும் குறிப்பிட வேண்டும். அவ்வப்போது செந்நெறிக்கால அழகியல் மறுமலர்ச்சிகள் ஏற்பட்ட போதும், இவற்றுக்கும் மேலாகப் பைசண்டியப் பேரரசுக் காலத்தில் உருவான கலை புதிய அழகியல் வளர்ச்சியைக் குறிப்பதாக இருந்தது.  

புதிய அழகியலின் மிக முக்கியமான சிறப்பு அம்சம் அதன் பண்பியல் சார்ந்த அல்லது இயற்கைத் தன்மைக்கு மாறான இயல்பு ஆகும். செந்நெறிக்காலக் கலையில், உண்மைத் தன்மையைக் கூடிய அளவு வெளிப்படுத்தும் முயற்சிகள் மேற்கொள்ளப்பட்டபோது, பைசண்டியக் கலை இந்த முயற்சியைக் கைவிட்டுக் கூடுதலாகக் குறியீட்டு அணுகுமுறையைக் கைக்கொண்டது. செந்நெறிக் காலாலத்தில் இருந்து மத்திய காலத்துக்கான மாறுநிலைக் காலத்தின் பிற்பகுதியில் இடம்பெற்ற மேற்படி மாற்றத்தின் தன்மை, அதன் காரணங்கள் என்பன நூற்றாண்டுகளாக அறிஞர்களின் விவாதப் பொருளாக இருந்தது. "ஜியோர்கியோ வாசரி" என்பார், கலைத் திறமையிலும், தரத்திலும் ஏற்பட்ட வீழ்ச்சியே இந்த மாற்றத்துக்கான காரணம் எனக் குறிப்பிட்டார். ஆனாலும், தற்கால அறிஞர்கள் பைசண்டியக் கலை குறித்துச் சாதகமான நோக்கைக் கொண்டுள்ளனர். அலோயிசு ரீகிள் என்பார், உரோமக் கலையில் முன்னரே இருந்த ஒரு போக்கின் இயல்பான வளர்ச்சியே இந்த மாற்றம் எனக் கருதினார். யோசேப் இசுட்ரிகோவ்சுக்கி (Josef Strzygowski) இது கீழைத்தேசச் செல்வாக்கினால் ஏற்பட்டது என்றார்.
# நியூயார்க் பொது நூலகம்



**நியூயார்க் பொது நூலகம்** (*The New York Public Library, NYPL*) நியூயார்க் நகரத்தில் அமைந்துள்ள பொது நூலகம் ஆகும். ஏறத்தாழ 53 மில்லியன் உருப்படிகள் மற்றும் 92 அமைவிடங்களுடன், நியூயார்க் பொது நூலகம் அமெரிக்க ஐக்கிய நாடுகளில் அமெரிக்கக் காங்கிரசு நூலகத்திற்கு அடுத்த இரண்டாவது பெரிய நூலகமாகவும் உலகின் மூன்றாவது பெரிய நூலகமாகவும் அமைந்துள்ளது. இந்நூலகமானது அரசு சாராத, தனியாரால் நிர்வகிக்கப்படக்கூடிய, இலாப நோக்கமில்லாத கழகம் ஒன்றினால், தனியார் மற்றும் பொது நிதி ஆதாரத்தைக் கொண்டு இயங்குகிறது. இந்த நூலகமானது மன்ஹாட்டன், பிரான்க்சு ஆகிய நகரங்களிலும் மற்றும் இசுட்டேட்டன் தீவிலும் கிளைகளைக் கொண்டுள்ளது. இந்நுாலகம், நியூயோர்க் மாநிலத்தின் பெருநகரங்களின் கல்விசார் மற்றும் தொழில்சார் நுாலகங்களுடனும் இணைப்பைக் கொண்டுள்ளது. புரூக்ளின் மற்றும் குயின்சு நகர அமைப்புகள் புரூக்ளின் பொது நூலகம் மற்றும் குயின்சு நூலகத்தால் சேவையளிக்கப்படுகின்றன. இந்தக் கிளை நூலகங்கள் பொது மக்கள் பயன்பாட்டிற்கான வாய்ப்பைத் தருவதோடு சுழலும் நூலகங்களையும் கொண்டுள்ளன. நியூயார்க் பொது நூலகமானது, நான்கு ஆராய்ச்சிக்கான நூலகங்களையும் தன் வசம் கொண்டுள்ளது. இந்த நூலகங்களும் பொது மக்களின் பயன்பாட்டிற்கு அனுமதிக்கப்பட்டவையேயாகும்.  

இந்த நுாலகம், (அலுவல் ரீதியாக, *தி நியூ யார்க் பொது நூலகம், அஸ்டர், லெனாக்சு மற்றும் டில்டென் நிறுவனங்கள்*) 19 ஆம் நூற்றாண்டில் அடிமட்ட நிலை நூலகங்கள், நூல் விரும்பிகள் மற்றும் செல்வந்தர்களால் நடத்தப்பட்ட சமூக நூலகங்கள், அந்தக் காலகட்டத்தில் வாழ்ந்த அமெரிக்க அருளாளர்கள் அல்லது கொடையாளிகளின் நிதி உதவி ஆகியவற்றின் கலவையான முயற்சியால் வளர்த்தெடுக்கப்பட்டது.  

நியூயார்க் பொது நூலகத்தின் தலைமைப் பிரிவு கட்டிடமானது, நூலகத்தின் இரண்டு வாயில்களிலும், பொறுமை மற்றும் மனத்திட்பத்தின் பெயரால் நிறுவப்பட்டுள்ள சிங்கத்தின் சிலைகளினால் எளிதில் அடையாளப்படுத்தப்படுகிறது. இந்த சிங்க சிலைகளுடன் கூடிய நியூயார்க் பொது நூலகக் கட்டிடத்தின் முகப்பு தேசிய வரலாற்று அடையாளமாக 1965 ஆம் ஆண்டு அறிவிக்கப்பட்டது. வரலாற்று முக்கியத்துவம் வாய்ந்த இடங்களின் பட்டியலில் 1966 ஆம் ஆண்டு சேர்க்கப்பட்டது. மேலும் நியூயார்க் நகரத்தின் அடையாளமாகவும் 1967 ஆம் ஆண்டு அடையாளப்படுத்தப்பட்டது.  

## வரலாறு
### நிறுவுதல்

ஜான் ஜேக்கப் அஸ்டர் தனது உயிலில் ஜோசப் காக்சுவெலிடம் ஒரு பொது நூலகம் அமைக்கப்பட வேண்டும் என்ற விருப்பத்தையும் அதற்காக உயில் வழியாக $400,000 (2017 ஆம் ஆண்டின் நிலையில் 11.3 மில்லியன் $ -க்குச் சமானமானது ) 1848 ஆம் ஆண்டு மறைவிற்குப் பிறகு, அறக்கட்டளையின் நிர்வாகக்குழு உறுப்பினர்கள் உயிலின் நிபந்தனைகளுக்குட்பட்டு 1854 ஆம் ஆண்டில் கிழக்கு கிராமம் (East Village) மன்ஹட்டனில், அஸ்டன் நூலகத்தைக் கட்டினர். இந்த நூலகமானது இலவசமாக நூல்களைப் பார்வையிடும் வசதி கொண்டதாகவும் நூல்கள் வெளிச்சுற்றுக்கு அனுமதிக்கப்படாத நிலையும் கொண்டதாக இருந்தது. 1872 ஆம் ஆண்டு வாக்கில், நியூயார்க் டைம்ஸ் இதழின் ஆசிரியர் பகுதியில் இந்த நூலகமானது ஆய்வாளர்களின் வளமாக உள்ளதாகவும் ஆய்வுப்பணிகளுக்கு முதன்மையான மேற்பார்வை நூல்கள் கொண்டதாக உள்ளதாகவும் குறிப்பிட்டது.  

நியூயோர்க் மாநில சட்டசபையால் இயற்றப்பட்ட சட்டம் ஒன்று லெனாக்சு நுாலகத்தை ஒரு குழுமமாக சேர்த்தது. 1877 ஆம் ஆண்டில் இதற்கான கட்டிடமானது ஐந்தாவது வளாகத்தில் 70ஆவது மற்றும் 71ஆவது தெருக்களுக்கிடையில் கட்டப்பட்டது. நுால்களை நேசிப்பவரும், புரவலருமான ஜேம்ஸ் லெனாக்சு, தன்னிடமிருந்த பெரும் தொகுப்பான அமெரிக்கானா, கலை வேலைகள், கையெழுத்துப் பிரதிகள் மற்றும் அரிய புத்தகங்களை (புதிய உலகின் கூட்டென்பர்க் விவிலியம்உட்பட) நன்கொடையாக அளித்தார்.